Selvom de 23 nye ministre først bliver offentliggjort kl. 10.30 i dag, så tyder alt på, at Pernille Vigsø Bagge ikke bliver kirkeminister. Villy Søvndal overbragte selv den nedslående nyhed til Pernille Vigsø Bagge søndag aften. Det skriver Nordjyske.dk. - Han sagde, der ikke var plads til mig, og jeg var da selvfølgelig ærgerlig. Når man er med til at gøre en forskel, vil man jo også gerne have ministerkronen på, siger hun til Nordjyske. Og der blev altså ikke plads til en nordjysk minister i den nye regering. Det er i stedet den radikale Manu Sareen fra København, som bliver kirke- og ligestillingsminister. - Det er en stor skuffelse, at der ikke blev plads til en nordjysk minister. Det har Nordjylland både brug for og fortjent, siger 36-årige Pernille Vigsø Bagge til Nordjyske.

Referat:
Det blev ikke til en nordjysk kirkeminister i denne omgang. Selvom det endnu ikke er offentliggjort, så tyder alt på, at Pernille Vigsø Bagge ikke bliver kirkeminister.